जब बच्चा पैदा होता हो तो आसान लगता है यह बताना कि वह बच्चा लड़का है या लड़की, पर मानव की यौन पहचान (gender identity) का बनना इतना आसान नहीं. बच्चे के कोषों में बंद जीन (genes) में बच्चे की एक यौन पहचान बंद होती है. बच्चे के भीतरी और बाह्य यौन अंगों (genitals) में एक अन्य यौन पहचान बंद होती है. मानसिक रूप से बच्चे की एक अन्य यौन पहचान होती है, जिससे वह स्वयं को पुरुष या स्त्री महसूस करता है. अधिकतर इन विभिन्न यौन पहचानों में समानता होती है तो बच्चे को अपनी यौन पहचान की वजह से परेशान नहीं होना पड़ता. पर जब इनमें से कोई यौन पहचान का दूसरे से मेल न बैठे तो क्या होता है?